Çeju Beynəlxalq Hava Limanı
Çeju Beynəlxalq Hava Limanı (Hanqıl: 제주국제공항, Hanca: 濟州國際空港) (IATA: CJU, ICAO: RKPC) sərnişin daşıma və təyyarə hərəkətlərinə görə İnçxon şəhərində yerləşən İnçxon Beynəlxalq Hava Limanından sonra Cənubi Koreyanın ikinici ən böyük hava limanı. Çeju şəhərində yerləşir. Rəsmi olaraq 1958-ci ildə Çeju aerodromu olaraq qurulmuş, 1968-ci ildə beynəlxalq hava limanı statusu almışdır. Çeju Beynəlxalq Hava Limanı Cənubi Koreyada çoxsaylı materik istiqamətləri ilə yanaşı Çin, Honkonq, Yaponiya, Tayvan, Tayland və Malaziya kimi beynəlxalq istiqmətlərə də xidmət göstərir. 2015-ci ildə 26.237.562 sərnişin hava limanından istifadə etmişdir. Hava limanından istifadə edən çox sayda sərnişin və onun məhdud gücü səbəbi ilə cənub şəhəri Soqvipxo yaxınlığında adada 3.8 milyard dollarlıq bir investisiyaya malik ikinci bir hava limanı inşa ediləcəyi açıqlandı. 2025-ci ildə fəaliyyətə başlaması gözlənilir.